Diari Oficial de la Generalitat Valenciana


Sumari del DOGV 9245, del 29-12-2021 (2021/13044)

RESOLUCIÓ de 23 de desembre de 2021, del president de l'Institut Valencià de Competitivitat Empresarial (IVACE), de modificació de la Resolució de 5 de juny de 2021, del president de l'IVACE, per la qual es convoquen ajudes per a la realització d'actuacions d'eficiència energètica en explotacions agropecuàries, amb càrrec al pressupost de l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/13332


Data del document
:   23-12-2021

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de desembre de 2021, del president de l'Institut Valencià de Competitivitat Empresarial (IVACE), de modificació de la Resolució de 5 de juny de 2021, del president de l'IVACE, per la qual es convoquen ajudes per a la realització d'actuacions d'eficiència energètica en explotacions agropecuàries, amb càrrec al pressupost de l'exercici 2021. [2021/13124]  
En data 10 de març de 2021, es va publicar en el BOE núm. 59, el Reial decret 149/2021, de 9 de març, pel qual es regula el programa d'ajudes per a la realització d'actuacions d'eficiència energètica en explotacions agropecuàries i s'acorda la concessió directa de les ajudes d'aquest programa a les comunitats autònomes.  
En data 11 de juny de 2021, es va publicar en el DOGV núm. 9105, la Resolució de 5 de juny de 2021, del president de l'IVACE, per la qual es convoquen ajudes per a la realització d'actuacions d'eficiència energètica en explotacions agropecuàries, amb càrrec al pressupost de l'exercici 2021.  
La citada Resolució de 5 de juny de 2021 establia en el seu article 9 que el termini de presentació de sol·licituds al programa d'ajudes finalitza el 31 de desembre de 2021, termini que coincideix amb l'establit en l'article 4 de les bases reguladores.  
Amb data 22 de desembre de 2021, s'ha publicat en el BOE núm. 305 el Reial decret 1126/2021, de 21 de desembre, pel qual es modifica el Reial decret 149/2021. En el seu article únic es modifica l'article 4 del Reial decret 149/2021, de 9 de març, pel qual es regula el programa ajudes per a la realització d'actuacions d'eficiència energètica en explotacions agropecuàries, ampliant el termini de vigència del programa fins al 31 de desembre de 2023.  
Per això, en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, modificat per Decret 69, de 16 de maig del Consell, resolc:  
  
  
Article únic: Modificació de la convocatòria  
Es modifica l'article 9 de la convocatòria, que queda redactat de la manera següent:  
«Article 9. Termini de presentació de sol·licituds   
El termini de presentació de sol·licituds a aquest programa d'ajudes s'iniciarà l'endemà de la publicació de l'extracte d'aquesta convocatòria en el DOGV i finalitzarà el 31 de desembre de 2023, termini a partir del qual no seran admeses més sol·licituds. No obstant això, si es produeix un exhauriment del pressupost disponible abans del tancament del programa, les sol·licituds que es presenten fins a la data de finalització del termini de presentació de sol·licituds podran continuar registrant-se en llista de reserva provisional, i seran ateses per rigorós ordre d'entrada en cas que es produïsquen desestimacions, desistiments, renúncies o revocacions de les ajudes prèvies que pogueren alliberar pressupost, o en el cas d'augment pressupostari, d'acord amb el que estableix l'article 2 de la present convocatòria. Transcorreguda la data de tancament de programa no es registraran més sol·licituds de reserva, encara que es produïsca amb posterioritat un alliberament de crèdit pressupostari.  
  
Es donarà publicitat de l'exhauriment del pressupost disponible, tant en el Diari Oficial de la Generalitat Valenciana (DOGV), com en la pàgina web de l'IVACE: http://www.ivace.es.»  
  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 23 de desembre de 2021.- El president de l'IVACE: Rafael Climent González.